**Rust dig før, under og efter stormen:**

**Er huset klar til morgendagens storm- og orkanvindstød?**

**DMI varsler storm- og orkanvindstød torsdag og natten til fredag, og det kan komme til koste dyrt og være farligt, hvis ikke man har rustet sit hus ordentligt. Derfor er det vigtigt, at man tager alle forholdsregler før, under og efter stormen for at minimere skader på sit hjem, lyder rådet fra Alka.**

Når de kommende storm- og orkanvindstød rammer landet torsdag og fredag, er det er vigtigt, at man sørger for at mindske risikoen for eventuelle skader på sit hjem.

”Hvis ikke man allerede har gjort det så fjern alle løse genstande som parasoller, havemøbler, trampoliner osv. fra haven. Og husk også at lukke alle døre og vinduer, når du forlader dit hjem. Hvis du er kommet af sted uden at have det gjort så kontakt din nabo og aftal, at vedkommende kan hjælpe dig. I de her situationer hvor vi ikke ved, hvor slemt vejret rammer os, er det vigtigt, at vi tager alle forholdsregler for at minimere skaderne på vores hjem og på andres boliger,” lyder rådet fra Lise Agerley, kommunikationschef i Alka.

**Hvis skaden er sket…**

Kommer du hjem til et hus, hvor du kan se skader efter stormvejret – og ikke selv kan reparere dem – så få fat i nogen, der kan hjælpe dig med at få styr på skaderne, så de ikke bliver større.

”Har stormen forårsaget skader på dit hus, så få hjælp til at udbedre skaderne hurtigst muligt, så de ikke bliver større. Dit forsikringsselskab dækker oftest udgifterne til midlertidig reparation. Du skal bare huske at gemme alle kvitteringer. En rigtig god idé er at tage billeder af eller filme skaderne. Det kan du bruge som bevis senere hen i erstatningssagen. Og smid ikke de beskadigede ting væk, før dit forsikringsselskabs taksator har set på det, eller sagen er helt afsluttet. Det er nemlig også bevis,” fortæller Lise Agerley fra Alka.

**Rust dig før, under og efter stormen**

***Før stormen:***

* Fjern alle løse genstande fra haven – såsom havemøbler, parasoller og legetøj etc.
* Fjern større knækkede grene fra træer, da de kan smadre husets vinduer
* Fastsæt eller fjern løse tagplader og tagsten
* Luk alle porte, døre og vinduer
* Fastgør presenninger, tjek stilladser og fastgør byggematerialer ved nybygninger
* Aftal med din nabo at I holder øje med hinandens huse

***Under stormen:***

* Smadrer dit vindue eller opstår der et hul i taget, så fjern de genstande i huset, der kan gå i stykker i tilfælde af regn
* Vent med at afdække skader, indtil stormen er ovre, da det kan medføre personskade
* Ved alvorlige og omfattende skader sidder alarmcentralen klar ved telefonen på 112
* Kontakt dit forsikringsselskab, hvis du er i tvivl om, hvordan du skal forholde dig

***Efter stormen:***

* Dæk smadrede vinduer med træplader, plastik eller andet materiale, der kan dække for vejrforholdene
* Luk huller i taget eller dæk dem med presenninger
* Fjern genstande fra udsatte områder, der kan tage skade af eventuel regn

*Kilde: Alka*

**For mere information kontakt:**

Lise Agerley, Kommunikationschef Alka forsikring.

Telefon: 4358 5911 / Mobil: 4021 0177

E-mail: lag@alka.dk